Nr. L 326/22 De Europæiske Fællesskabers Tidende 12. 11. 92 KOMMISSIONENS FORORDNING (EØF) Nr. 3272/92 af 10. november 1992 om genindførelse af opkrævning af told for varer henhørende under KN-kode ex 2904 20 90 og med oprindelse i Kina, som er præferenceberettiget i henhold til Rådets forordning (EØF) nr. 3831/90 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3831/90 af 20. december 1990 om anvendelse af generelle toldpræ- ferencer i 1991 for visse industrivarer med oprindelse i udviklingslande ()), forlænget for 1992 ved Rådets forord- ning (EØF) nr. 3587/91 af 3. december 1991 (?), særlig artikel 9, og , ud fra følgende betragtninger : I henhold til artikel 1 i forordning (EØF) nr. 3831/90 suspenderes toldsatserne fuldstændigt for visse varer med oprindelse i hvert af de lande og territorier, der er anført i bilag III, og disse varer underkastes generelt en kvartalsvis statistisk kontrol på grundlag af den i artikel 8 omhand- lede referencebasis ; i henhold til bestemmelserne i artikel 8 kan opkræv- ningen af told genindføres, såfremt stigningen i indførslen under præferenceordningen for de i bilag II nævnte varer med oprindelse i et eller flere præferencebe- rettigede lande truer med at skabe økonomiske vanskelig- heder i et område i Fællesskabet, når Kommissionen har udvekslet oplysninger herom med medlemsstaterne ; den referencemængde, der lægges til grund for undersøgelsen, svarer som hovedregel til 6,615 % af de samlede indførsler til Fællesskabet i 1988 med oprindelse i tredje- lande ; for varer henhørende under KN-kode ex 2904 20 90 med oprindelse i Kina udgør referencemængden 43 000 ECU ; for så vidt angår indførsler i Fællesskabet af de nævnte varer med oprindelse i Kina var denne referencemængde nået den 31. marts 1992 ; den udveksling af oplysninger, som Kommissionen har foretaget, har vist, at oprethol- delsen af præferenceordningen medfører fare for økono- miske vanskeligheder i et område i Fællesskabet ; derfor skal opkrævningen af told for de pågældende varer genindføres over for Kina — UDSTEDT FØLGENDE FORORDNING : Artikel 1 Fra den 15. november 1992 genindføres opkrævning af told, som har været suspenderet ifølge forordning (EØF) nr. 3831/90, ved indførsel i Fællesskabet af følgende varer med oprindelse i Kina: | KN-kode Varebeskrivelse ex 2904 2090 | — — — S-tert-Butyl-2,4,6-trinitro-m xylen (musc-xylen) Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 10. november 1992. () EFT nr. L 370 af 31. 12. 1990, s. 1. () EFT nr. L 341 af 12. 12. 1991, s. 1. Forordningen er senest ændret ved forordning (EØF) nr. 1509/92 (EFT nr. L 159 af 12. 6. 1992, s. 1). På Kommissionens vegne Christiane SCRIVENER Medlem af Kommissionen